Pasiūlymas Tarybos reglamentas iš dalies keičiantis Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo /* KOM/2007/0615 galutinis */





[pic] | EUROPOS BENDRIJŲ KOMISIJA | Briuselis, 17.10.2007 KOM(2007) 615 galutinis Pasiūlymas TARYBOS REGLAMENTAS iš dalies keičiantis Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (pateikta Komisijos) AIŠKINAMASIS MEMORANDUMAS 1) PASIūLYMO APLINKYBėS | Pasiūlymo pagrindas ir tikslai Standartinės muito normos nuostatos nebuvo keistos nuo 1997 m. Po to Bendrojo muitų tarifo (toliau – BMT) normos, taikomos paprastai keleivių asmeniniame bagaže įvežamoms arba mažomis siuntomis privatiems asmenims siunčiamoms prekėms, buvo sumažintos maždaug 20 %. Dėl to šiais atvejais taikomą standartinę muito normą tikslinga sumažinti vienu procentiniu punktu iki 2,5 %, kad šis sumažinimas būtų naudingas privatiems asmenims. Be to, atsižvelgiant į šiomis aplinkybėmis paprastai importuojamų produktų kainų infliacijos pokytį Bendrijos viduje ir išorėje bei į padidėjusį keleivių ir asmeninių siuntų skaičių, standartinės muito normos aukščiausią ribą tikslinga pakelti iki 700 EUR, siekiant palengvinti šiais atvejais atliekamą muitinį įforminimą. | Bendrosios aplinkybės Šių nuostatų persvarstymą reikėtų vertinti atsižvelgiant į keleivių asmeniniame bagaže įvežamų prekių neapmokestinimo muitais ir mokesčiais nuostatų pakeitimus. Be to, tai reikėtų vertinti kaip priemonę, kuria siekiama palengvinti mažų siuntų, kurias vieni privatūs asmenys siunčia kitiems privatiems asmenims nekomerciniais tikslais, muitinį įforminimą. | Pasiūlymo srityje galiojančios nuostatos Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo. | Derėjimas su kitomis Europos Sąjungos politikos sritimis ir tikslais Siūlomas pakeitimas atitinka Komisijos tikslus lengvinti prekybą ir paprastinti muitinį tikrinimą. | 2) KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | Konsultacijų metodai, pagrindiniai tiksliniai sektoriai ir bendras respondentų apibūdinimas Konsultuotasi raštu su Muitinės kodekso komiteto Bendrųjų teisės aktų skyriaus nariais. Atsakymų santrauka ir kaip į juos buvo atsižvelgta Komiteto nariai nepareiškė jokių prieštaravimų. | Tiriamųjų duomenų rinkimas ir naudojimas | Susijusios mokslo ir (arba) tiriamųjų duomenų sritys Netaikoma. Naudoti metodai Netaikoma. Pagrindinės organizacijos ir (arba) ekspertai, su kuriais konsultuotasi Netaikoma. Gautų ir panaudotų patarimų santrauka Netaikoma. Priemonės, kuriomis siekiama supažindinti visuomenę su ekspertų nuomone Netaikoma. | Poveikio vertinimas Siūloma priemone bus smarkiai sumažinta būtinybė klasifikuoti į Bendriją atvykstančių privačių asmenų importuojamas prekes arba mažas siuntas, siunčiamas vienų privačių asmenų kitiems privatiems asmenims nekomerciniais tikslais iš trečiosios šalies į Bendriją. Kadangi paprastai importuojamas prekes muitinei deklaruojantis asmuo jas klasifikuoti privalo atsižvelgdamas į BMT nuostatas, o muitinė turėtų tikrinti šį klasifikavimą, panaikinus šią prievolę, bus daugeliu susijusių atvejų smarkiai supaprastinta ir paspartinta prekių išleidimo į laisvą apyvartą administracinė procedūra ir taip padidintas muitinio įforminimo efektyvumas. | 3) TEISINIAI PASIūLYMO ASPEKTAI | Siūlomų veiksmų santrauka Tarybos reglamento, iš dalies keičiančio Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, pasiūlymas. | Teisinis pagrindas 26 straipsnis | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Netaikoma. | Pasirinkta priemonė | Siūloma priemonė: reglamentas. | Kitos priemonės būtų netinkamos dėl toliau nurodytos (-ų) priežasties (-čių). Pagal EB sutarties 26 straipsnį Bendrojo muitų tarifo muitus, remdamasi Komisijos pasiūlymu, kvalifikuota balsų dauguma tvirtina Taryba. | 4) POVEIKIS BIUDžETUI | Nesurinkti muitai: numatoma suma – 7,5 mln. EUR. | 5) PAPILDOMA INFORMACIJA | Supaprastinimas | Pasiūlyme pateikiamas reglamente išvardytomis ypatingomis aplinkybėmis importuojamų prekių muitinio įforminimo supaprastinimas. | Pasiūlymas TARYBOS REGLAMENTAS iš dalies keičiantis Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 26 straipsnį, atsižvelgdama į Komisijos pasiūlymą[1], kadangi: (1) 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo[2] I priede pateiktos Kombinuotosios nomenklatūros preliminariųjų nuostatų II skyriaus D dalyje numatyta standartinė fiksuoto dydžio 3,5 % ad valorem muito norma, taikoma prekėms, siunčiamoms privatiems asmenims mažose siuntose arba esančioms keleivių asmeniniame bagaže, jeigu taip importuojama ne komerciniais tikslais ir bendra tokių vienoje siuntoje siunčiamų arba vieno keleivio gabenamų prekių vertė ne didesnė kaip 350 EUR. (2) Fiksuoto dydžio 3,5 % ad valorem muito norma ir 350 EUR riba nustatytos 1997 m. gegužės 12 d. Tarybos reglamentu (EB) Nr. 866/97, iš dalies keičiančiu Tarybos reglamentą (EEB) Nr. 2658/87 atsižvelgiant į Kombinuotosios nomenklatūros preliminariąsias nuostatas[3]. Po to šios nuostatos nebuvo keičiamos. (3) Nuo 1997 m. muitų normos, taikomos paprastai keleivių asmeniniame bagaže įvežamoms arba mažose siuntose privatiems asmenims atsiunčiamoms prekėms, buvo sumažinta apie 20 %. Dėl to tikslinga standartinę normą sumažinti vienu procentiniu punktu iki 2,5 %. Ši norma neturėtų būti taikoma tik toms importuojamoms prekėms, kurioms nustatyta Bendrojo muitų tarifo norma „neapmuitinama“. (4) Atsižvelgiant į minėtomis aplinkybėmis paprastai importuojamų produktų kainų infliacijos pokytį Bendrijos viduje ir išorėje bei į padidėjusį keleivių ir asmeninių siuntų skaičių, standartinės muito normos aukščiausią ribą tikslinga pakelti iki 700 EUR, siekiant palengvinti šiais atvejais atliekamą muitinį įforminimą. (5) Todėl Reglamentą (EEB) Nr. 2658/87 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2658/87 I priedo pirmosios dalies II skyrius iš dalies keičiamas taip: 1) D dalies 1 punktas pakeičiamas taip: „1. Fiksuoto dydžio 2,5 % ad valorem muito norma taikoma prekėms, siunčiamoms siuntose, kurias vienas privatus asmuo siunčia kitam privačiam asmeniui, arba gabenamoms keleivių asmeniniame bagaže, jei jos importuojamos nekomerciniais tikslais. Ši fiksuoto dydžio 2,5 % muito norma taikoma tuo atveju, jeigu importo muitu apmokestinamų vienoje siuntoje siunčiamų arba vieno keleivio gabenamų prekių tikroji vertė yra ne didesnė kaip 700 EUR. Ši fiksuoto dydžio norma netaikoma prekėms, kurioms Muitų sąraše nustatyta muito norma „neapmuitinama“ ir 24 skirsnyje išvardytoms prekėms, siunčiamoms siuntose arba gabenamoms keleivių asmeniniame bagaže, jei jų kiekiai didesni už nustatytuosius Tarybos reglamento (EEB) Nr. 918/83[4] 31 arba 45 straipsniuose.“ 2) D dalies 3 punkte Žodžiai „Reglamento (EEB) Nr. 918/83 29–31 ir 45–49 straipsniuose“ pakeičiami žodžiais „Reglamento (EEB) Nr. 918/83 29–31 ir 45 straipsniuose“. 3) D dalies 4 punkte žodžiai „350 EUR“ pakeičiami žodžiais „700 EUR“. 4) D dalies 5 punkte žodžiai „350 EUR“ pakeičiami žodžiais „700 EUR“. 2 straipsnis Šis reglamentas įsigalioja trečią dieną po jo paskelbimo Europos Sąjungos oficialiajame leidinyje . Jis taikomas nuo 2008 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMIS 1. PASIŪLYMO PAVADINIMAS: Tarybos reglamento, iš dalies keičiančio Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, pasiūlymas. 2. BIUDŽETO EILUTĖS: Skyrius ir straipsnis: 12 skyriaus 120 straipsnis. Vėlesnių metų nuostolis, minimas skiltyje „galiojimo laikotarpis“, bus apskaičiuotas atskirai vėlesniuose reglamentuose. 2008 m. biudžete numatyta suma: € 16 431 900 000 3. FINANSINIS POVEIKIS ( Pasiūlymas neturi finansinio poveikio. X Pasiūlymas daro finansinį poveikį ne išlaidoms, o įplaukoms; poveikis yra toks: (mln. EUR, dešimtųjų tikslumu) Biudžeto eilutė | Įplaukos[5] | 12 mėnesių laikotarpis, kurio pradžia metai/mėnuo/diena | [2008 metai] | 120 straipsnis | Poveikis nuosaviesiems ištekliams | 01/01/2008 | - 7.5 | 4. KOVOS SU SUKČIAVIMU PRIEMONĖS 5. KITOS PASTABOS Numatomos šių veiksmų išlaidos Duomenų apie importuojamų prekių, kurioms taikoma standartinė muito norma, vertę nėra. Dėl to, skaičiuojant numatomus įplaukų nuostolius, remtasi prielaida, kad standartinė muito norma būtų taikoma maždaug 10 mln. importo deklaracijų , kurių vidutinė vertė – 100 EUR . Todėl susidarytų 100 EUR * 10 mln. = 1000 mln. EUR * 1,0 % = 10 mln. EUR – 25 % = 7,5 mln. EUR įplaukų nuostolis . Veiksmų poveikis Siūloma priemone bus smarkiai sumažinta būtinybė klasifikuoti į Bendriją atvykstančių privačių asmenų importuojamas prekes arba mažas siuntas, siunčiamas vienų privačių asmenų kitiems privatiems asmenims nekomerciniais tikslais iš trečiosios šalies į Bendriją. Kadangi paprastai importuojamas prekes muitinei deklaruojantis asmuo jas klasifikuoti privalo atsižvelgdamas į BMT nuostatas, o muitinė turėtų tikrinti šį klasifikavimą, panaikinus šią prievolę, bus daugeliu susijusių atvejų smarkiai supaprastinta ir paspartinta prekių išleidimo į laisvą apyvartą administracinė procedūra ir taip padidintas muitinio įforminimo efektyvumas. [1] OL C […], […], p. […]. [2] OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 580/2007 (OL L 137, 2007 5 30, p. 1). [3] OL L 124, 1997 5 16, p. 1. [4] OL L 105, 1983 4 23, p. 1. [5] Tradicinių nuosavųjų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.